ສະຫະລັດ ເຈລະຈາ ເລື່ອງສິດທິມະນຸດ ກັບມຽນມາ 
ມຽນມາ ​ໄດ້ເປີດກວ້າງຕໍ່​ການປຶກສາຫາລື ເລື່ອງສິດທິມະນຸດ​ ແລະບັນຫາທີ່ຫລໍ່ແຫລມຕ່າງໆ ກັບສະຫະລັດ​.
ສະຫະລັດໄດ້ທໍາການໂອ້ລົມສົນທະນາເລື່ອງສິດທິມະນຸດເປັນ ເທື່ອທໍາອິດ ກັບມຽນມາ ແລະກ່າວວ່າ ການສົນທະນາກັນແມ່ນ ເປັນໄປໃນທາງບວກຫຼາຍ ແລະວ່າ ບັດນີ້ ຕົນມີຊ່ອງທາງທີ່ເປີດ ກວ້າງແລ້ວ ສໍາລັບປຶກສາຫາລືເລື່ອງບັນຫາທີ່ຫລໍ່ແຫລມຕ່າງໆ ກັບບັນດາຜູ້ນໍາມຽນມາ ທ່ານນາງ Victoria Nuland ໂຄສົກກະຊວງຕ່າງປະເທດສະຫະ ລັດ ເວົ້າເມື່ອວັນພຸດວານນີ້ວ່າບັນຫາສິດທິມະນຸດຮອບດ້ານ ໄດ້ຖືກນໍາມາ ປຶກສາຫາລືກັນ ໃນລະຫວ່າງການເຈລະຈາກັນ ທີ່ນະຄອນຫຼວງເນປິດໍ ທ່ານນາງ ນູລັນ ກ່າວວ່າ ທ່ານນາງນູລັນ ກ່າວວ່າ ກ່ອນນີ້ ວໍຊິງຕັນບໍ່ແນ່ໃຈວ່າ ມຽນມາຈະເຕັມໃຈ ທີ່ຈະປຶກສາຫາລື ກັນເຖິງບັນຫາຫລໍ່ແຫລມຕ່າງໆ ເຊັ່ນເລື່ອງນັກໂທດການເມືອງເປັນຕົ້ນ ແຕ່ດຽວນີ້ ຮູ້ແລ້ວວ່າ ມຽນມາເຕັມໃຈແລະກໍມີທ່າທີດີຫຼາຍ ມຽນມາໄດ້ປ່ອຍຕົວພວກນັກໂທດການເມືອງຈໍານວນນຶ່ງ ແລະໄດ້ທໍາການ ປະຕິຮູບອື່ນໆ ນັບຕັ້ງແຕ່ລັດຖະບານພົນລະເຮືອນແຕ່ໃນນາມ ໄດ້ເຂົ້າກໍາອໍານາດບໍລິຫານປະເທດເມື່ອ ປີຜ່ານມາ ໂດຍຂຶ້ນມາແທນຝ່າຍທະຫານທີ່ ປົກຄອງປະເທດແບບຜະເດັດການ ມາເປັນ ເວລາຫ້າສິບປີນັ້ນ ຊຶ່ງໃນການຕອບສະໜອງຕໍ່ເລຶ່ອງນີ້ ສະຫະລັດໄດ້ຍົກເລີກການລົງໂທດ ທີ່ມີມາດົນນານຫຼາຍຢ່າງ ທີ່ໄດ້ຊ່ວຍໂດດດ່ຽວ ເສດຖະກິດຂອງມຽນມານັ້ນ